钦定古今图书集成/明伦汇编/氏族典/第066卷 > 《苏州府志》 > 朱云
## 钦定古今图书集成/明伦汇编/氏族典/第066卷 > 《苏州府志》 > 朱云

受《易》，又事前将军萧望之受《论语》，皆能传其业。元帝
时，少府五鹿充宗贵幸，为《梁丘易》。元帝好之，欲考其
异同，令充宗与诸易家论。会有荐云者，召入，摄齐登
堂，既论难，连拄五鹿君。故诸儒语曰：‘五鹿岳岳，朱云
折其角’”，繇是为博士，迁杜陵令。坐故纵亡命，会赦，举
方正，为槐里令。时中书令石显用事，与充宗为党，唯
御史中丞陈咸年少抗节，不附显等，而与云相结。久
之，有司考云疑风吏杀人，事下丞相。丞相部吏考立
其杀人罪。云亡入长安，复与咸计议，丞相具发其事，
于是下云狱，减死为城旦。至成帝时，丞相故安昌侯
张禹以帝师位特进，云上书求见，“愿赐尚方斩马剑，
断佞臣张禹。”上大怒。御史将云下，云攀殿槛，槛折。云
呼曰：“臣得下从龙逢、比干游于地下足矣。”御史遂将
云去。上意解，然后得已。及后当治槛，上曰：“勿易。”因而
辑之，以旌直臣。自是不复仕，常居鄠田，诸生皆敬事
焉。年七十馀，终于家。